Auce piirkond
Auce piirkond (läti Auces novads) oli 1. järgu haldusüksus Lätis. Piirnes Leeduga. Läti rahvastikuregistri andmetel oli 1. jaanuaril 2012 Auce piirkonna elanikest lätlasi 75,46%, leedulasi 9,73%, venelasi 7,74%, valgevenelasi 2,77%, ukrainlasi 1,32% ja teistest rahvustest inimesi 2,98%. Piirkond moodustati 2009. aastal kuue valla ja Auce linna liitmise teel. 2021. aastal liideti Auce piirkond Dobele piirkonnaga.